Mika Kalliomaa

Mika Pekka Kalliomaa (s. 5. syyskuuta 1966 Isokyrö) on suomalainen kenraalimajuri. Hän on toiminut Maanpuolustuskorkeakoulun rehtorina heinäkuusta 2021 lähtien. Vuosina 2018–2021 hän toimi Porin prikaatin komentajana.

Kalliomaa valmistui Kadettikoulusta vuonna 1990. Hän väitteli sotatieteiden tohtoriksi Maanpuolustuskorkeakoulussa 2003. Kalliomaa toimi Maanpuolustuskorkeakoulun apulaisjohtajana (2006–2009), pataljoonan komentajana Kaartin jääkärirykmentissä (2009–2012) ja Puolustusvoimien viestintäjohtajana Pääesikunnassa (2014–2015). Aikaisemmin hän on toiminut useissa joukko-osastoissa opetusupseerina ja opettajana.

Kalliomaa on naimisissa ja hänellä on kolme lasta.

Lähteet 

Suomalaiset kenraalit
Vuonna 1966 syntyneet
Elävät henkilöt